Bogholderseminar
Start sensommeren med at blive opdateret på det nyeste inden for regnskab, skat og moms. Bogholderseminaret sætter fokus på personalejura, momsmæssige faldgruber, forståelse for virksomhedens vigtige nøgletal samt nyt om persondataforordningen. Alt dette vil blive krydret med information om de nyeste tendenser indenfor bogholderi og regnskab.
Bogholderseminaret afholdes i samarbejde med revisionsfirmaet BDO, der sætter fokus på følgende:
Personalejura kan ofte være en svær jungle at navigere rundt i, i det der er tale om et område som er reguleret af en lang række love, som stort set alle har til formål at beskytte lønmodtagerne. På mødet vil BDO’s HR-jurist gennemgå udvalgte ansættelsesretslige emner, med henblik på at opkvalificere kendskabet til de mest basale personalejuridiske problemstillinger, herunder ansættelsesbevisloven, ferieloven, håndtering af sygdom, opsigelser mv.
Seneste nyt omkring moms. Vi gennemgår momsmæssige faldgruber. Fx Personalegoder, mobiltelefoner, hotel- og restaurationsudgifter, kantine mv. Hvorledes håndteres moms på handel med udlandet og hvordan indberettes dette.
Forståelse af virksomhedens vigtigste nøgletal. Når vi kører bil, er vi afhængige af, at vi kan læse informationerne på bilens instrumentbræt. Hvor stærkt kører bilen? Er der nok brændstof i tanken? Er der advarselslamper, som lyser? På samme måde skal vi være i stand til at læse virksomhedens nøgletal, så vi kan se, om virksomheden er på rette vej. Vi gennemgår en case, hvor vi præsenterer de vigtigste nøgletal og hvorledes du kan tolke disse. Vi gennemgår samtidig udvalgte ændringer til årsregnskabsloven og hvad det kan betyde for din virksomhed.
Nyt om persondataforordningen.
Har du et konkret spørgsmål, som du gerne vil have taget op, er du velkommen til at melde det ind til Peter Berg fra BDO på peb@bdo.dk inden seminaret.
Seminaret vil blive afsluttet med en netværksfrokost, hvor du har mulighed for at netværke med de øvrige deltagere.
Ved spørgsmål til arrangementet er du velkommen til at kontakte Malene Hedemann Tronche på mht@erhvervsraadet.dk eller tlf: 9626 1111.
Tirsdag den 29. august 2017 kl. 08.00 - 12.30
Kr. 350,- for medlemmer af Erhvervsrådet og kr. 500,- for ikke-medlemmer. Prisen er ex. moms, og inklusiv frokost.
Afmelding skal ske senest 2 dage før eventens afholdelse. Ellers faktureres det fulde deltagergebyr.
Seminaret henvender sig primært til bogholdere og selvstændige, men øvrige interesserede er også velkommen.
Senest onsdag 23. august 2017
Tidlig Tirsdag: Vær nærværende og til stede i nuet
EKSPORTPARAT - Et eksportforberedelsesforløb
Tidlig Tirsdag: Overlevelse gennem strategisk personaleledelse
Den kompetente HR-funktion